Livraison incomplète d’une commande de vin
Material: papyrus
Place: Arsinoites
Categories: Eingabe
Sopatros
Dionysios und Ptolemaios an den König
unvollständige Lieferung (Wein)
βασιλεῖ Πτολεμαίωι χαίρειν Σώπατρος Μέλανος καὶ Διονύσιος Ἀλκαινέτου καὶ Πτολεμαῖος 
Περίτου, κάπηλοι ἐκ Κερκεσούχων. ἀδικούμεθα ὑπὸ Πετενεντήριος. τοῦ γὰρ δ , Μεχείρ, 
ἀποδόμενος ἡμῖν οἴνου κεράμια ρκϛ, ὧν ἑξάχοα μὲν οβ, πεντάχοα δὲ νδ, 
ἕκαστον μετρητὴν τὸν   ιδ, καὶ εἰς τοῦτο λαβὼν παρʼ ἡμῶν ἀρραβῶνα  π, ἐφʼ ὧι καὶ 
τοῦ ἐκφερομένου τὴν τιμὴν διορθούμενοι [ἐκτ]αμιευσόμεθα, ἡμῶν δὲ ἐκτεταμιευμένων 
ἑξάχοα μὲν λ, πεντάχοα δὲ ϛ, κα[ὶ τ]ούτων δεδωκότων ἡμῶν  τὴν τιμὴν τῶι 
παρὰ Νίκωνος, ὧι συ...ετα..η ὁ Πετενεντῆρις,  υϙ καὶ ἔτι πλεῖον  ρι ἵνα καὶ τ[οῦ]το ἡμῖν ὑπάρ
χηι πλεῖον τοῦ δεδομέ[ν]ου ἀρραβῶνος, ὥστε εἶ[ν]αι τὸν ἀρραβῶνα  ρϙ, βουλομέν[ω]ν δὲ ἡμῶν 
καὶ τὰ λοιπὰ ἐκταμιε[ύ]εσθαι, εὑρίσκομεν ἀ[πὸ] τ[ο]ῦ πλήθους ἐλαττονοῦντα κεράμια  ϛ 
 η. δεόμεθα οὖν σου, βασιλεῦ, εἴ σοι δοκεῖ, π[ρο]στάξαι Διοφάνει τῶι στρατη[γ]ῶι ἀνακαλεσάμενον τὸν 
Πετενεντῆριν ἐπισκέψασθαι περὶ τούτων καὶ ἐὰ[ν] ἦι ἀληθῆ ὡς διὰ τῆ[ς] ἐντεύξεως ἐμφανίζομεν, 
ἐπαναγκάσαι αὐτὸν ἀποδοῦναι ἡμ[ῖν] τὸ διάφορον τῶν ἐλαττονούντων ιδ κεραμίων, ὅσον 
ἂν κατομοσώμεθα, ἵνα ἐπὶ σὲ καταφυγόντες, βασιλεῦ, τύχωμεν τοῦ δικαίου. 
εὐτύχει. 
 .....<gap/>   δ, Δίου γ, Φαμενὼθ κζ.
δ, Δίου γ, Φαμενὼθ κζ. 
Σώπατρος καὶ οἱ μ[ε]τʼ αὐτοῦ 
κάπηλοι πρ Πετενεντῆριν 
περὶ διαφόρου οἴνου.